ಬ್ರೆಂಡನ್ ಟೇಲರ್ಗೆ ICC ಕಠಿಣ ಶಿಕ್ಷೆ ಮೂರೂವರೆ ವರ್ಷ ಕ್ರಿಕೆಟ್ನಿಂದ ನಿಷೇಧ ಜಿಂಬಾಬ್ವೆ ಕ್ರಿಕೆಟ್ ತಂಡದ ಮಾಜಿ ನಾಯಕ ಬ್ರೆಂಡನ್ ಟೇಲರ್ಗೆ ಅಂತಾರಾಷ್ಟ್ರೀಯ ಕ್ರಿಕೆಟ್ ಮಂಡಳಿ ಮೂರೂವರೆ ವರ್ಷ ನಿಷೇಧ ಹೇರಿದೆ. ಭ್ರಷ್ಟಾಚಾರ ಚಟುವಟಿಕೆ ಹಿನ್ನೆಲೆಯಲ್ಲಿ ಐಸಿಸಿ ಈ ನಿರ್ಧಾರಕ್ಕೆ ಬಂದಿದೆ. ಐಸಿಸಿ ಭ್ರಷ್ಟಾಚಾರವಿರೋಧಿ ಸಂಹಿತೆಯ 4 ಆರೋಪಗಳನ್ನು ಉಲ್ಲಂಘಿಸಿದ್ದಕ್ಕಾಗಿ ಮತ್ತು ಐಸಿಸಿ ಆಯಂಟಿಡೂಪಿಂಗ್ ಕೂಡ್ ಉಲ್ಲಂಘಿಸಿದ್ದಕ್ಕಾಗಿ ಈ ಶಿಕ್ಷೆ ವಿಧಿಸಲಾಗಿದೆ. ಕೆಲವು ದಿನಗಳ ಹಿಂದೆ ಟೇಲರ್, ಸಾಮಾಜಿಕ ಜಾಲತಾಣಗಳಲ್ಲಿ ತಾವು ಮೋಸ ಹೋಗಿರುವ ಬಗ್ಗೆ ಮಾತನ್ನಾಡಿದ್ದರು. ನನಗೆ 2019ರಲ್ಲಿ ಭಾರತದ ಉದ್ಯಮಿಯೊಬ್ಬರು ಸ್ಪಾಟ್ ಫಿಕ್ಸಿಂಗ್ ಆಮಿಷವೊಡ್ಡಿದ್ದರು. ಅದಕ್ಕಾಗಿ ನನಗೆ ಕೊಕೇನ್ ಮತ್ತು ಹಣವನ್ನ ನೀಡಿದ್ದರು. ಪರಿಣಾಮ ನನ್ನ ವೃತ್ತಿಜೀವನ ಸಂಪೂರ್ಣ ಹದಗೆಟ್ಟಿತು ಎಂದು ಹೇಳಿಕೊಂಡಿದ್ದರು. ಇದನ್ನ ಗಂಭೀರವಾಗಿ ಪರಿಗಣಿಸಿದ ಐಸಿಸಿ, ಸ್ಪಾಟ್ ಫಿಕ್ಸಿಂಗ್ಗಾಗಿ ಬುಕ್ಕಿಗಳಿಂದ ಹಣ ಪಡೆದ ಮತ್ತು ಆ ವಿಷಯವನ್ನು ಬಹಿರಂಗಪಡಿಸಲು ತಡಮಾಡಿದ್ದಕ್ಕೆ ಈ ಶಿಕ್ಷೆಯನ್ನ ವಿಧಿಸಿದೆ.